./data/phi2331/phi024/phi2331.phi024.perseus-lat2.xml
David Magie
Post omnes tamen honores cum in agro suo degeret senex atque uno pede claudicans vulnere, quod bello Persico Valeriani temporibus acceperat, factus est imperator et scurrarum ioco Claudius appellatus est cumque se gravissime gereret neque a militibus ob disciplinam censoriam ferri posset, ab iis ipsis a quibusfactus fuerat interemptus est  exstat eius sepulchrumcirca Bononiam,in quo grandibus litteris incisi sunt omnes eius honores ; ultimo tamen versu adscriptumest 2:Felix omnia, infelicissimus imperator exstat eius familia, Censorinorum nomine frequentata, cuius pars Thracias odio rerum Romanarum, pars Bithyniampetiit  exstat etiam domus pulcherrima, adiuncta Gentibus Flaviis, quae quondam Titi principis fuisse perhibentur Habes integrum triginta numerum tyrannorum, quicum malevolis quidem sed bono animo causabaris  da nunc cuivis libellum, non tam diserte quam fideliterscriptum, neque ego eloquentiam mihi videor pollicitus esse, sed rem, qui hos libellos, quos de vita principum edidi, non scribo sed dicto, et dicto cum ea festinatione, quam, si quid vel ipse promisero vel tu petieris, sic perurges ut respirandi non habeam facultatem